কোর্সেরা

কোর্সেরা () একটি আন্তর্জাতিক  শিখন ভিত্তিমঞ্চ (অনলাইন লার্নিং প্ল্যাটফর্ম) যা স্ট্যানফোর্ড বিশ্ববিদ্যালয়ের কম্পিউটার বিজ্ঞান  বিভাগের অধ্যাপক অ্যান্ড্রু এনজি এবং ড্যাফনি কলার প্রতিষ্ঠা করেন। এটি বিভিন্ন বিশ্ববিদ্যালয় ও প্রতিষ্ঠানের সাথে কাজ করে নানা বিষয়ে আন্তর্জাল ভিত্তিক কোর্স , দক্ষতা, পেশাদার সনদ (প্রফেশনাল সার্টিফিকেট) এবং উচ্চ শিক্ষা (স্নাতকোত্তর বা মাস্টার্স) সনদ প্রদান করে।  সিএনবিসির মতে, "দেড় শতাধিক বিশ্ববিদ্যালয় কোর্সেরার মাধ্যমে ক্রমাগত ৪,০০০ কোর্সের অফার দিচ্ছে, যাতে দুই ডজনের উপরে স্বশরীরে পড়ানো শিক্ষা প্রতিষ্ঠানে থেকে কম খরচের উপাধি পাঠসূচী রয়েছে।"

ইতিহাস 
কোর্সেরা ২০১২ সালে স্ট্যানফোর্ড বিশ্ববিদ্যালয়ের কম্পিউটার বিজ্ঞান বিভাগের অধ্যাপক অ্যান্ড্রু এনজি এবং ড্যাফনি কলার দ্বারা প্রতিষ্ঠিত হয়। এনজি ও কলার দুজনেই স্ট্যানফোর্ড বিশ্ববিদ্যালয় এর ২০১১ সালের অনলাইন কোর্সের অভিজ্ঞতা থেকে অনুপ্রাণিত হয়, এবং পরবর্তীতে শীঘ্রই তারা স্ট্যানফোর্ড বিশ্ববিদ্যালয় ছেড়ে কোর্সেরা তৈরি করেন। প্রিন্সটন, স্ট্যানফোর্ড, দ্য ইউনিভার্সিটি অব মিশিগান এবং ইউনিভার্সিটি অব পেনসিলভানিয়া  বিশ্ববিদ্যালয় গুলো প্রথম এখানে কোর্স প্রদান করে।

ব্যবসায়ের মডেল 
২০১৬ সালের জানুয়ারিতে, "স্পেশালাইজেশনের অংশ, এমন কোর্স"-এর গ্রেড এবং মূল্যায়নের জন্য কোর্সেরায় ফি যুক্ত হয়েছিল।  জুলাই ২০১৬ সালে সংস্থাটি ব্যবসায়ের জন্য কোর্সেরা নামে একটি এন্টারপ্রাইজ পণ্য চালু করে।

টেকক্রাঞ্চের মতে, সংস্থাটি "লাভজনক কর্পোরেট ই-শিখন বাজার থেকে অতিরিক্ত উপার্জনের জন্য নিজেকে উন্মুক্ত করেছে, যা কিছু প্রতিবেদনে দেখা যায় ।  কেবল মার্কিন যুক্তরাষ্ট্রেই ১ হাজার ২০০ কোটি মার্কিন ডলার ছিল।"  ল'রয়েল, বোস্টন কনসাল্টিং গ্রুপ এবং অ্যাক্সিস ব্যাংক কোর্সেরা ফর বিজনেস এর গ্রাহক ছিলো। ২০১৬ সালে, ১ সপ্তাহের ফ্রি ট্রায়েল সহ বিশেষায়নের বা স্পেশালাইজেশন কোর্সগুলোর জন্য একটি মাসিক সাবস্ক্রিপশন মডেল চালু করেছিলো কোর্সেরা। সংস্থাটি জানিয়েছে যে "বিষয় ক্ষেত্রের উপর নির্ভর করে সাবস্ক্রিনের জন্য খরচ আলাদা আলাদা হবে।"  মার্চ ২০১৮, এ কোর্সেরা বিভিন্ন ডোমেইনে স্নাতক এবং মাস্টার্স যোগ্যতার ছয়টি সম্পূর্ণ অনলাইন ডিগ্রি কোর্স চালু করেছে।

কৌশলগত অংশীদার 
২০১৯ সালের তথ্যমতে, ২৯ টি দেশের ২০০ এর অধিক পার্টনার রয়েছে। কোর্সেরা মূলত কলেজ ও বিশ্ববিদ্যালয়ে নিয়ে কাজ করলেও গুগলের মত কোম্পানি ও সরকারের সাথেও কাজ শুরু করে।

পণ্য এবং পরিসেবা

পাঠ্য বা কোর্স 
কোর্সেরা সাধারন কোর্সগুলি সপ্তাহে এক থেকে দুই ঘণ্টা ভিডিও লেকচার সহ প্রায় চার থেকে বারো সপ্তাহ ধরে চলে। এই কোর্সগুলি কুইজ, সাপ্তাহিক অনুশীলন, পিয়ার-গ্রেড অ্যাসাইনমেন্ট, একটি ঐচ্ছিক অনার্স অ্যাসাইনমেন্ট এবং কখনও কখনও চূড়ান্ত প্রকল্প বা পরীক্ষা সরবরাহ করে।  কোর্সগুলি অন-ডিমান্ডও সরবরাহ করা হয়, এক্ষেত্রে ব্যবহারকারীরা একবারে প্রাপ্ত সমস্ত উপাদান দিয়ে কোর্সটি তাদের সময় নিয়ে সম্পূর্ণ করতে পারে। বর্তমানে কোর্সেরায় ৫৮০০ এর অধিক কোর্স রয়েছে।

ডিগ্রী 
মার্চ ২০১৮ তে, কোর্সেরা লন্ডন বিশ্ববিদ্যালয়,মিশিগান বিশ্ববিদ্যালয় সহ বড় বড় শিক্ষা প্রতিষ্ঠানের বিভিন্ন বিভাগে ব্যাচেলর এবং মাস্টার্স প্রোগ্রাম সহ ছয়টি সম্পূর্ণ অনলাইন ডিগ্রি কোর্স চালু করে। কোর্সেরা সম্পূর্ণ মাস্টার্স ডিগ্রি সরবরাহ করে। তারা প্রথমে এইচইসি প্যারিস থেকে মাস্টার্স ইন ইনোভেশন ও এন্টারপ্রেনারশিপ (ওএমআইই) এবং ইলিনয় বিশ্ববিদ্যালয় থেকে মাস্টার্স অফ অ্যাকাউন্টিং (আইএমএসএ)  দেওয়া শুরু করেছিলো, পরে কম্পিউটার সায়েন্স এবং মাস্টার অফ বিজনেস অ্যাডমিনিস্ট্রেশন (আইএমবেন) উভয় ইলিনয় বিশ্ববিদ্যালয় থেকে প্রদান করে।  এছাড়াও এমবিএ এর অংশ হিসাবে; কিছু কোর্স পৃথকভাবে দেওয়া হয় এবং ডিজিটাল বিপণন কোর্সের মতো ভর্তি হওয়ার সময় এমবিএ এর পাঠ্যক্রমের অন্তর্ভুক্ত হবে।

পেশাদার সনদ
কোর্সেরা আইবিএম, গুগল, ফেইসবুক সহ বেশ কিছু বড় বড় প্রতিষ্ঠানের সাথে নিয়ে পেশাদার সনদ  প্রদান করে। উক্ত প্রতিষ্ঠান তাদের এক্সপার্টদের মাধ্যমে শিক্ষার উপকরণ গুলো তৈরি, শিক্ষা ও প্রশিক্ষণ প্রদান করে এবং কোর্সসেরা সার্টিফিকেট বা সনদ ইস্যুর কাজ করে। গুগোলের মতে তাদের এই সনদ গুলো ৪ বছরের ডিগ্রির সমতূল্য ।গুগল এবং তাদের ২০+ পার্টনার নিয়োগের ক্ষেত্রে এই সার্টিফিকেটকে ৪ বছরের ডিগ্রি সমতূল্য হিসাবে গণ্য করার ঘোষণা দেয়।

অর্জন
২০১৩ সালের সেপ্টেম্বরে, সংস্থাটি ঘোষণা করেছে যে এটি $ ১ মিলিয়ন ডলার উপার্জন করেছে।
জানুয়ারী ২০১৭ সালে, সংস্থাটি সরকার এবং অলাভজনক প্রতিষ্ঠানদের জন্য বিশেষ সমাধান চালু করেছে। কোর্সেরা সঙ্গে অংশীদারিত্ব ঘোষণা করে ইন্সটিটিউট ফর ভেটেরান্স এন্ড মিলিটারি ফ্যামিলি (IVMF) মার্কিন যুক্তরাষ্ট্র এবং মিশর , মঙ্গোলিয়া, সিঙ্গাপুর , মালয়েশিয়া , পাকিস্তান এবং কাজাকিস্তান।

আরও দেখুন 
ভার্চুয়াল বিদ্যালয়
শিক্ষাবিষয়ক প্রযুক্তি
স্নাতক উপাধি
খান একাডেমি

তথ্যসূত্র

বহিঃসংযোগ 
 

মার্কিন যুক্তরাষ্ট্রের সফটওয়্যার কোম্পানি
মার্কিন শিক্ষামূলক ওয়েবসাইট
নিউ ইয়র্ক স্টক এক্সচেঞ্জে তালিকাভুক্ত কোম্পানি
২০১২-এ প্রতিষ্ঠিত সফটওয়্যার কোম্পানি
২০১২-এ প্রতিষ্ঠিত মার্কিন কোম্পানি
২০১২-এ ক্যালিফোর্নিয়ায় প্রতিষ্ঠিত